ΓΡΑΠΤΗ ΕΡΩΤΗΣΗ P-1760/01

υποβολή: Antonios Trakatellis (PPE-DE) προς την Επιτροπή

(12 Ιουνίου 2001)

Θέμα: Περιβαλλοντική νομοθεσία: εφαρμογή της απόφασης C-387/97 του ΔΕΚ και κατοβολή χρηματικής ποινής από τις ελληνικές αρχές

Με την απόφαση της 4ης Ιουλίου του Δικαστηρίου Ευρωπαϊκών Κοινοτήτων (C-387/97) η Ελληνική Δημοκρατία, καταδικάστηκε σε καταβολή χρηματικής ποινής 20 000 Ευρώ ημερησίως για κάθε μέρα καθυστέρησης εκτέλεσης της λήψης των απαραίτητων μέτρων για τη συμμόρφωση προς την προηγούμενη καταδικαστική απόφαση του ΔΕΚ της 7ης Απριλίου 1992, (C-45/91 Επιτροπή κατά Ελλάδας) επειδή δεν έλαβε τα αναγκαία μέτρα για τη διάθεση των στερεών αποβλήτων στην περιοχή των Χανίων χωρίς να τίθεται σε κίνδυνο ηγεία των ανθρώπων και να βλάπτεται το περιβάλλον, καθώς και διότι δεν εφάρμοσε όλα τα μέτρα που συνεπάγεται η εκτέλεση της εν λόγω απόφασης.

Σύμφωνα με τις πληροφορίες της Επιτροπής, από την ημέρα έκδοσης της απόφασης (4 Ιουλίου 2000) έως το Μάιο 2001 έχουν καταβληθεί συνολικά 4 780 εκατ. Ευρώ από τα 5 400 εκατ. Ευρώ που έχουν ζητηθεί και ενώ η καταβολή του προστίμου συνεχίζεται προς το λογαριασμό της Ευρωπαϊκής Ένωσης ίδιοι πόροι, οι ελληνικές αρχές διατείνονται ότι έχουν λάβει όλα τα απαραίτητα μέτρα συμμόρφωσης.

Ποια συγκεκριμένα μέτρα έλαβαν οι ελληνικές αρχές για τη διάθεση των στερεών αποβλήτων στην περιοχή των Χανίων χωρίς να τίθεται σε κίνδυνο ηγεία των ανθρώπων και να βλάπτεται το περιβάλλον σύμφωνα με το άρθρο 4 της οδηγίας 75/442/ΕΟΚ(1) περί των στερεών αποβλήτων και μη έχοντας καταρτίσει για την περιοχή αυτή σχέδια διαθέσεως των αποβλήτων, σύμφωνα με το άρθρο 6 της οδηγίας 75/442/ΕΟΚ, και προγράμματα διαθέσεως των τοξικών και επικίνδυνων αποβλήτων, σύμφωνα με το άρθρο 12 της οδηγίας 78/319/ΕΟΚ(2) του Συμβουλίου περί των τοξικών και επικινδύνων αποβλήτων·

Με ποιόν τρόπο η Επιτροπή θα διαπιστώσει την παύση της παραβίασης και συνακόλουθα της συμμόρφωσης των ελληνικών αρχών προς τη δικαστική απόφαση C-387/97; Απαιτείται ή όχι αποκατάσταση της βλάβης τους περιβάλλοντος και αν ναι σε ποιο βαθμό αυτό μπορεί να πραγματοποιηθεί στην εν λόγω περιοχή·

Ποια μέτρα πρόκειται να λάβει η Επιτροπή ώστε σε ανάλογες περιπτώσεις στο μέλλον μετά την επιβολή της χρηματικής ποινής σε κράτος μέλος από το ΔΕΚ ναπάρχουν διαδικασίες παρακολούθησης και αξιολόγησης των ληπτέων μέτρων συμμόρφωσης προς τις αποφάσεις του ΔΕΚ·

(1) ΕΕ L 194 της 25.7.1975, σελ. 39.

(2) ΕΕ L 84 της 31.3.1978, σελ. 43.

Απάντηση της κας Wallstrm εξ ονόματος της Επιτροπής

(18 Σεπτεμβρίου 2001)

Μετά από την απόφαση του Δικαστηρίου των Ευρωπαϊκών Κοινοτήτων της 4ης Ιουλίου 2000 (υπόθεση C-387/97) με την οποία επιβάλλεται πρόστιμο 20 000 ευρώ ημερησίως λόγω μη εκτέλεσης της απόφασης της 7ης Απριλίου 1992, η Ελλάδα πλήρωσε το ποσό των 5 400 000 ευρώ που καλύπτει την περίοδο από 4 Ιουλίου 2000 έως τα τέλη Μαρτίου 2001.

Οι ελληνικές αρχές κοινοποίησαν τη θέσπιση περιφερειακών σχεδίων διαχείρισης των στερεών αποβλήτων και των επικινδύνων αποβλήτων της περιοχής των Χανίων, το κλείσιμο της παράνομης χωματερής του Κουρουπητού, καθώς και την έναρξη λειτουργίας της προσωρινής εγκατάστασης επεξεργασίας και αποθήκευσης αποβλήτων στο Μεσομούρι, εν αναμονή της έναρξης λειτουργίας των οριστικών εγκαταστάσεων ανακύκλωσης και διάθεσης.

Μια έκθεση εμπειρογνωμόνων επαλήθευσε ότι όντως έχουν τεθεί σε εφαρμογή τα μέτρα που κοινοποίησαν οι ελληνικές αρχές και βάσει της εν λόγω έκθεσης η Επιτροπή αποφάσισε προσφάτως να θέσει τέλος στην εν λόγω διαδικασία λόγω παράβασης. Η Επιτροπή θα εξετάσει επίσης το θέμα της αποκατάστασης της τοποθεσίας. Η Επιτροπή διατηρεί το δικαίωμα να αποφασίσει μια νέα διαδικασία λόγω παράβασης εάν κρίνει ότι η σημερινή κατάσταση στην οποία βρίσκεται η τοποθεσία συνιστά παράβαση της κοινοτικής νομοθεσίας περί αποβλήτων.

Η Επιτροπή επιθυμεί ναπενθυμίσει στο Αξιότιμο Μέλος του Κοινοβουλίου ότι η εν λόγωπόθεση αποτελεί την πρώτη απόφαση του Δικαστηρίου των Ευρωπαϊκών Κοινοτήτων δυνάμει του άρθρου 228 (πρώην άρθρο 171) της συνθήκης ΕΚ που επιβάλλει πρόστιμο σε κράτος μέλος. Η εμπειρία που αποκτήθηκε κατά το χειρισμό αυτής τηςπόθεσης θα ληφθείπόψη για το χειρισμό μελλοντικώνποθέσεων.